कई पुलिस कर्मियों की टीम मम्मी के घर की तरफ चल दी. मम्मी के घर तक पहुंचना आसान नहीं था, क्योंकि रास्ता ऊबड़-खाबड़ है. कुछ दिन पहले तक पुलिस भी वहां जाने से कतराती थी. उसके गैंग में इतने लोग हैं कि वे मौका मिलते ही हमला कर देते हैं. अखिरकार पुलिस के साथ एनडीटीवी की टीम भी उसके घर पहुंच गई. उसके बारे में पता किया गया, लेकिन उसका कोई सुराग नहीं मिला. मम्मी पिछले पांच महीने से फरार है. उसका इस इलाके में जबर्दस्त खौफ है. बीते बुधवार को इस घर को अदालत के आदेश पर पुलिस ने सील कर दिया. यानि उसके अपराध के साम्राज्य पर आखिरी कील ठोक दी गई.